– Այսօր արդեն մեծ աշխատանքներ են տարվում կնոջ առողջությունը պահպանելու ուղղությամբ, կանխարգելելու համար սիրտ-անոթային, Ալցհեյմերի հիվանդությունները, օստեոպորոզը… Մաշկի վաղ կնճռոտում, մազաթափություն, ջերմահորդանք. կյանքի որակն իջեցնող այս գործոններից խուսափելու համար կանանց խորհուրդ եմ տալիս ավելի ուշադիր լինել սեփական անձի նկատմամբ: Հայ կանանց հատուկ է սեփական խնդիրների լրջությունն անտեսելը: Հետազոտությունները թանկ չեն, մշակույթի բացակայության հարց է,- ասում է ՀՀ ԱՆ Մայրական և վերարտադրողական առողջության բաժնի պետ Գայանե Ավագյանը: